Roberto Gomez

Si Roberto Gomez (ipinanganak Oktubre 5, 1978 sa Lungsod ng Zamboanga) ay isang propesyonal na manlalarong Pilipino sa larangan ng bilyar na nagkamit ng ikalawang puwesto sa Pandaigdigang Kampeonato sa Pool ng 2007 na ginanap sa Araneta Coliseum, Lungsod Quezon, Pilipinas.

Unang naglaro ng bilyar si Gomez noong siya ay 9 na taong gulang pa lamang. Bagaman naghangad na makipagkomputensiya sa mga torneong propesyunal, nagpasya si Gomez na maghanap ng ibang karera noong nasa kolehiyo siya. Pumasok siya sa Pamantasang Pampamahalaan ng Kanlurang Mindanao at binalak na kunin ang kursong arkitektura subalit kinuha ang brodkasting dahil iyon na lamang at ang agham pampolitika ang mayroon sa pamantasan. Dahil dito, naging taga-ulat siya sa ABS-CBN. Pagkatapos nito, nagbalik si Gomez sa pagbibilyar at naging propesyunal na manlalaro.

Mga sanggunian

Palakasan